**Naziv i adresa ustanove**

**Program obrazovanja**

**za stjecanje mikrokvalifikacije**

**pranje, dezinficiranje i održavanje rublja**

**u hotelima i bolnicama**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Moda, tekstil i koža | | |
| **Naziv programa** | Program obrazovanja za stjecanje mikrokvalifikacije pranje, dezinficiranje i održavanje rublja u hotelima i bolnicama | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/**  **skupa/ova ishoda učenja prema HKO-u** | SIU 1: Tekstilije u modi (razina 4)  SIU 2: Kože i krzna u modi (4 razina)  SIU 3: Deklariranje proizvoda od tekstila i kože (razina 4)  SIU 4: Osnovne tehnike njege (pranje i održavanje) tekstilnih  proizvoda u zdravstvenim i hotelskim objektima i širokoj  primjeni (razina 4)  SIU 5: Pranje i održavanja tekstilnih proizvoda u zdravstvenim i hotelskim objektima i širokoj primjeni (razina 4) | | |
| **Obujam u bodovima (CSVET)** | **9 CSVET**  SIU 1: Tekstilije u modi (1 CSVET)  SIU 2: Kože i krzna u modi (1 CSVET)  SIU 3: Deklariranje proizvoda od tekstila i kože (1 CSVET)  SIU 4: Osnovne tehnike njege (pranje i održavanje) tekstilnih  proizvoda u zdravstvenim i hotelskim objektima i širokoj  primjeni (2 CSVET)  SIU 5: Pranje i održavanja tekstilnih proizvoda u zdravstvenim i hotelskim objektima i širokoj primjeni (4 CSVET) | | |
| **Dokumenti na temelju kojih je izrađen program obrazovanja za stjecanje**  **mikrokvalifikacije** | | | |
| **Popis standarda zanimanja / skupova kompetencija** | **Popis standarda kvalifikacija /**  **skupova ishoda učenja** | | **Sektorski kurikulum** |
| **SZ: Laboratorijski tehničar za tekstil i kožu / Laboratorijska tehničarka za tekstil i kožu**  <https://hko.srce.hr/registar/standard-zanimanja/detalji/85> **SKOMP 1:** Pripreme za oplemenjivanje i njegu proizvoda od tekstila i kože <https://hko.srce.hr/registar/skup-kompetencija/detalji/744>  **SKOMP 2:** Postupci njege modnog i funkcionalnog tekstila i koža  <https://hko.srce.hr/registar/skup-kompetencija/detalji/747>  **SKOMP 3:** Održivi razvoj, kružno gospodarstvo i zaštita na radu u ispitivanju, oplemenjivanju i njezi proizvoda od tekstila i kože  <https://hko.srce.hr/registar/skup-kompetencija/detalji/750> | **SK: Modni laboratorijski tehničar / Modna laboratorijska tehničarka (standard strukovnog dijela kvalifikacije)** <https://hko.srce.hr/registar/standard-kvalifikacije/detalji/550>  **SIU 1:** Tekstilije u modi  <https://hko.srce.hr/registar/skup-ishoda-ucenja/detalji/11964>  **SIU 2:** Kože i krzna u modi <https://hko.srce.hr/registar/skup-ishoda-ucenja/detalji/12036>  **SIU 3:** Deklariranje proizvoda od tekstila i kože  <https://hko.srce.hr/registar/skup-ishoda-ucenja/detalji/15020>  **SIU 4:** Osnovne tehnike njege (pranje i održavanje) tekstilnih proizvoda u zdravstvenim i hotelskim objektima i širokoj primjeni  <https://hko.srce.hr/registar/skup-ishoda-ucenja/detalji/15022>  **SIU 5:** Pranje i održavanja tekstilnih proizvoda u zdravstvenim i hotelskim objektima i širokoj primjeni  [https://hko.srce.hr/registar/skup-ishoda ucenja/detalji/15023](https://hko.srce.hr/registar/skup-ishoda%20ucenja/detalji/15023) | |  |
| **Uvjeti za upis u program** | * Cjelovita kvalifikacije na razini 1 HKO (završena osnovna škola) * Najmanje 18 godina starosti | | |
| **Uvjeti za stjecanje programa (završetka programa**  **obrazovanja)** | * Stečenih 9 CSVET bodova * Uspješna završna provjera stečenih znanja, vještina i odgovornosti provodi se provjerom specifičnih znanja i vještina razlikovanja osnovnih tekstilnih i kožnih materijala, deklariranja proizvoda od tekstila i kože i vještina pranja, dezinficiranje i održavanja rublja u hotelima i bolnicama primjenom mjera zaštite na radu i zaštite okoliša te korištenjem osobnih zaštitnih sredstava, a temeljem unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se *Uvjerenje o osposobljavanju za stjecanje mikrokvalifikacije pranje, dezinficiranje i održavanje rublja u hotelima i bolnicama.* | | |
| **Trajanje i načini izvođenja nastave** | Program obrazovanja za stjecanje mikrokvalifikacije pranje, dezinficiranje i održavanje rublja u hotelima i bolnicama izvodi se redovitom nastavom u trajanju od **225 sati**.  Ishodi učenja ostvaruju se vođenim procesom učenja u ustanovi u trajanju od **54 sata**, učenjem temeljenim na radu, u trajanju od **126 sati**, a dijelom samostalnim aktivnostima, u trajanju od **45 sati**.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima te u radnom procesu u hotelima i bolnicama u kontroliranim uvjetima pod nadzorom mentora. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu. | | |
| **Horizontalna prohodnost** | Ostvarene kreditne bodove u mikrokvalifikaciji moguće je prenijeti u srodne podsektorske skupove ishoda u cjelovitim kvalifikacijama sektora Mode, tekstila i kože. | | |
| **Vertikalna prohodnost** | Vrednovanjem svih skupova ishoda učenja SK Modni laboratorijski tehničar / Modna laboratorijska tehničarka stječe se cjelovita kvalifikacija razine 4.2 koja osigurava mogućnost za nastavak obrazovanja na višim razinama. | | |
| **Materijalni uvjeti i okruženje za učenje koji su potrebni za izvedbu programa** | Specijalizirana učionica prikladne veličine (1,25 m2 po osobi) opremljena:   * učionica prikladne veličine (1,25 m2 po osobi) opremljena računalom za nastavnika, projektorom, internetskom vezom i opremom za pisanje (zelena, bijela ili pametna ploča), mape uzoraka: vlakana, pređe, pletiva, tkanina, netkanih tekstilija, koža i krzna; mikroskop, tekstilne lupe, ormarići za uzorke modnih materijala, uzorci kože i krzna * specijalizirana učionica i kabinet/laboratorij/praonica za pripremu nastave s pripadajućom opremom, računalo s pristupom internetu, projektor, zaslon, detašer mrlja, sredstva za preddetaširanje, pranje i oplemenjivanje, perilica i sušilica rublja, glačalo, uzorci različitih modnih proizvoda.   <https://hko.srce.hr/registar/skup-ishoda-ucenja/detalji/11964>  <https://hko.srce.hr/registar/skup-ishoda-ucenja/detalji/12036>  <https://hko.srce.hr/registar/skup-ishoda-ucenja/detalji/15020>  <https://hko.srce.hr/registar/skup-ishoda-ucenja/detalji/15022>  <https://hko.srce.hr/registar/skup-ishoda-ucenja/detalji/15023>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. primijeniti nove materijale i sredstva za njegu kože u postojećim uvjetima 2. pripremiti radno mjesto za funkcionalan, učinkovit i siguran rad na njezi tekstila i kože 3. razvrstati robu prema sirovinskom sastavu, vrsti oštećenja, karakteru zaprljanja i postupcima njege 4. primijeniti tehnološke postupke pranja i čišćenja u vodi tekstilnih proizvoda 5. primijeniti tehnološke postupke sušenja tekstilnih proizvoda 6. primijeniti tehnološke postupke glačanja tekstilnih proizvoda 7. primijeniti tehnološke postupke pranja i čišćenja u vodi kožnih proizvoda 8. primijeniti tehnološke postupke sušenja kožnih proizvoda 9. primjenjivati norme i propise o zaštiti okoliša i ljudskog zdravlja s ciljem smanjenja ekološkog otiska i društveno odgovornog rada 10. skladištiti sredstva (kemikalije) prema zakonskom uređenju 11. zbrinjavati materijale i sredstva za ispitivanje i njegu kože 12. upotrebljavati osobna zaštitna sredstva pri radu u radnom prostoru | | | |
| **Načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Pranje, dezinficiranje i održavanja tekstilnih proizvoda u zdravstvenim i hotelskim objektima | Tekstilije u modi | 4 | 1 | 8 | 12 | 5 | 25 |
| Kože i krzna u modi | 4 | 1 | 8 | 12 | 5 | 25 |
| Deklariranje proizvoda od tekstila i kože | 4 | 1 | 8 | 12 | 5 | 25 |
| Osnovne tehnike njege (pranje i održavanje) tekstilnih  proizvoda u zdravstvenim i hotelskim objektima i širokoj  primjeni | 4 | 2 | 10 | 30 | 10 | 50 |
| Pranje i održavanje tekstilnih proizvoda u zdravstvenim i hotelskim objektima i širokoj primjeni | 4 | 4 | 20 | 60 | 20 | 100 |
| **Ukupno** | | | | **9** | **54** | **126** | **45** | **225** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **PRANJE, DEZINFICIRANJE I ODRŽAVANJA TEKSTILNIH PROIZVODA U ZDRAVSTVENIM I HOTELSKIM OBJEKTIMA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/11964>  <https://hko.srce.hr/registar/skup-ishoda-ucenja/detalji/12036>  <https://hko.srce.hr/registar/skup-ishoda-ucenja/detalji/15020>  <https://hko.srce.hr/registar/skup-ishoda-ucenja/detalji/15022>  <https://hko.srce.hr/registar/skup-ishoda-ucenja/detalji/15023>   * za realizaciju UTR-a najmanje razina 4.1 odgovarajućeg profila (Kemijski čistač, Modno-laboratorijski tehničar i Tekstilno-kemijski tehničar) | | |
| **Obujam modula (CSVET)** | **9 CSVET**  SIU 1: Tekstilije u modi (1 CSVET)  SIU 2: Kože i krzna u modi (1 CSVET)  SIU 3: Deklariranje proizvoda od tekstila i kože (1 CSVET)  SIU 4: Osnovne tehnike njege (pranje i održavanje) tekstilnih  proizvoda u zdravstvenim i hotelskim objektima i širokoj  primjeni (2 CSVET)  SIU 5: Pranje i održavanja tekstilnih proizvoda u zdravstvenim i hotelskim objektima i širokoj primjeni (4 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 54 sata (24 %) | 126 sati (56 %) | 45 sati (20 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je usvajanje specifičnosti tekstilne terminologije, razlikovanja vrsta linearnih i plošnih tekstilija, koža i krzna, deklariranja tekstilnih i kožnih proizvoda, primijene ekoloških standarda koji se odnose na potrošnju i sadržaj otpadnih voda procesa pranja tekstilnih proizvoda u zdravstvenim i hotelskim objektima i širokoj primjeni, upotrijebi sredstva za pranje i održavanje tekstilnih proizvoda za zdravstvene i hotelske objekte i širokoj primjeni po EU kriterijima za kemikalije i materijale koji su sigurni za ljude i okoliš, i vještina osnovnih tehnika njege (pranje i održavanje) tekstilnih i kožnih proizvoda, rukovanja *strojevima i uređajima za pranje i mokro čišćenje*, sušenje i glačanje tekstilnih proizvoda te pakiranje tekstilnih i kožnih proizvode za isporuku klijentu primjenom pravila zaštite na radu uz ekološko zbrinjavanje otpada i primjenu strategije održive modne prakse bez ostataka materijala (zero waste). | | |
| **Ključni pojmovi** | *tkanina, pletivo, čipka, netkani tekstil, koža, eko koža, krzno, osnovna tekstilna terminologija, sirovinski sastav, deklariranje tekstilnih i kožnih proizvoda, etiketa, pranje tekstilnih i kožnih proizvoda, sredstva za pranje i mokro čišćenje, deterdženti za pranje, nečistoće, strojevi i uređaji za pranje i mokro čišćenje, simboli za pranje i mokro čišćenje, preuzimanje robe, obilježavanje i identifikacija mrlja, preddetaširanje, glačanje tekstilnih proizvoda, sušenje tekstilnih proizvoda, pakiranje tekstilnih proizvoda* | | |
| **Oblici učenja temeljenog na radu** | Učenje temeljeno na radu provodi se praktičnim vježbama za stjecanje vještina rada u kemijskom u kemijskoj čistionici i/ili praonici rublja na strojevima i uređajima za pranje i mokro čišćenje. Poželjno je koristiti situacijsko učenje i poučavanje simuliranjem radnih, problemskih ili projektnih situacija koje najbolje odgovaraju učenju na radnom mjestu gdje se polaznicima postupno uvode u tehnike rada pranja i mokrog čišćenja tekstilnih proizvoda i kože u zdravstvenim i hotelskim objektima te širokoj primjeni u kontroliranim uvjetima uz nadzor nastavnika te vode portfolio (dnevnik rada). Dio učenja na radu se realizira u kemijskoj čistionici i/ili praonici rublja s kojim obrazovna ustanova ima ugovor o suradnji.  Učenjem na radnom mjestu polaznik se postupno uvodi u svijet rada. Omogućuje mu se sudjelovanje u radnom procesu u kontroliranim uvjetima (uz nazočnost mentora) sve dok ne stekne potpune kompetencije pranje, dezinficiranje i održavanje rublja u hotelima i bolnicama. | | |
| **Literatura i specifična nastavna sredstva potrebna za realizaciju modula** | **Preporučena literatura:**  <https://green.hr/zasto-je-vazno-recikliranje-tekstila/>  **Za realizaciju nastave moraju se koristiti**:   1. uzorci tekstila, kože i krzna za hotelske i bolničke objekte, vlakana, pređe, pletiva, tkanina, netkanih tekstilija 2. interni materijal ustanove i/ili nastavnika za modul Pranje, dezinficiranje i održavanja tekstilnih proizvoda u zdravstvenim i hotelskim objektima   **Za polaznike**:  Skripta koju su izradili voditelji programa osposobljavanja. | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Tekstilije u modi, 1 CSVET** |
| **Ishodi učenja** | | |
| 1. Analizirati tekstilije u kontekstima društvene i materijalne kulture | | |
| 1. Koristiti tekstilnu terminologiju | | |
| 1. Analizirati ulogu svojstava vlakana i pređa u tvorbi konstrukciji i proizvodnji tekstilija | | |
| 1. Identificirati osnovne vrste tekstilija | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav temelji se na aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) omogućuje se polaznicima razvoj kognitivnih vještina i spoznaja o: ulozi tekstilija u kontekstu materijalne kulture i primjene na rublju u hotelima i bolnicama, osnovnoj tekstilnoj terminologiji, klasifikaciji i svojstvima tekstilnih vlakana, razvojnom putu od tekstilnog vlakna do pređe i tkanine i osnovnim vrstama tekstilija prema namjeni. Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave i izvršavanje aktivnosti. | | |
| **Nastavne cjeline/teme** | Tekstilije u kontekstu materijalne kulture i svakodnevnog životaOsnovna tekstilna terminologija (tekstil, vlakno, pređa, konac, tkanina, pletivo, čipke, netkane tekstilije, funkcionalni ili inteligentni tekstil, bio tekstil, recikliranje tekstila)Glavne sirovine u proizvodnji tekstilija  Osnovne vrste tekstilija prema namjeni | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Projekt:** „Kategorizacija tekstilija u hotelima i bolnicama“  **Aktivnost 1:** Istražiti ulogu tekstilija u kontekstu materijalne kulture i primjerima rublja za hotele i bolnice.  **Aktivnost 2**: Izraditi mapu uzoraka tekstilija uz rječnik osnovne tekstilne terminologije (tekstil,  vlakno, pređa, konac, tkanina, pletivo, čipke, netkane tekstilije, funkcionalni ili inteligentni tekstil, bio tekstil, recikliranje tekstila), podacima o vrsti i svojstvima vlakana te specifičnostima proizvodnje, zapisima i slikovnim prikazima te vrstama tekstilija prema namjeni (kućanski tekstil, tekstil u interijeru, dekorativni tekstil, svečani i sl.).  **Vrednovanje naučenog:** usmena i pisana provjera osnovne tekstilne terminologije, vrednovanje projekta: prikupljanje i analiza informacija iz stručne literature, pravilno korištenje tekstilne terminologije u verbalnoj, vizualnoj i pisanoj komunikaciji, mapu uzoraka s tekstilijama prema vrsti i namjeni sa rječnikom osnovne tekstilne terminologije - analitičkom rubrikom na temelju definiranih elemenata i kriterija. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Kože i krzna u modi, 1 CSVET** |
| **Ishodi učenja** | | |
| 1. Razlikovati vrste koža i krzna za izradu modnih proizvoda | | |
| 1. Objasniti faze prerade kože i krzna | | |
| 1. Razvrstati gotove kože prema svojstvima, kvaliteti i namjeni | | |
| 1. Razlikovati zamjenske materijale za kožu i krzna | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav temelji se na aktivnim metodama poučavanja (situacijska didaktika, učenje temeljeno na radu, projektna nastava, iskustveno učenje/praktični rad/vježbe i sl.) koje kod polaznika potiču razvoj ključnih strukovnih kompetencija i spoznaju o razlikama i namjeni koža, krzna i zamjenskih materijala, fazama prerade koža i krzna te načina dobivanja zamjenskih materijala i upotrebi alternativnih materijala u etičkom i ekološkom kontekstu. Polaznici samostalno rješavaju radnu situaciju i/ili projekte koristeći specifična znanja o osnovnim kožnim materijalima u hotelima i bolnicama, rade vizualnu mapu s uzorcima raznih koža, krzna i zamjenskih materijala, prezentiraju faze prerade koža i krzna te načina dobivanja zamjenskih materijala. Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave te pohrana svih vježbi i aktivnosti. | | |
| **Nastavne cjeline/teme** | Prirodne kože i krzna  Prerada kože od sirovine do gotovog proizvoda  Prerada krzna  Svojstva koža i krzna  Alternativne i inovativne kože (sintetičke, biljne i ekološke)  Alternativna i inovativna krzna | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Radna situacija**: Za potrebe pranja, dezinfekcije i čišćenja hotel izrađuje popis koža i krzna na hotelskom namještaju.  **Aktivnost:** Istražitivrste, faze prerade koža i krzna za izradu modnih proizvoda prema podrijetlu, izgledu lica i namjeni. Razvrstati uzorke gotove kože i krzna prema svojstvima, kvaliteti i namjeni. Složiti u mapu uzoraka prema hotelskom namještaju i osjetljivosti na pranje, dezinfekciju i čišćenje.  **Vrednovanje naučenog:** vrednovanjem postupaka i rezultata rješavanja radne situacije, mapa uzoraka kože i krzna,usmena prezentacija i stručno argumentiranje osjetljivosti na pranje, dezinfekciju i čišćenje. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Deklariranje proizvoda od tekstila i kože, 1 CSVET** |
| **Ishodi učenja** | | |
| 1. Pratiti nacionalne i međunarodne norme o deklaracijama i specifikacijama proizvoda od tekstila i kože | | |
| 1. Ocijeniti kvalitetu proizvoda od tekstila i kože na temelju podataka zapisanih na ušivnoj etiketi | | |
| 1. Razlikovati deklaraciju i specifikaciju proizvoda od tekstila i kože | | |
| 1. Istražiti potrebe i postupke deklariranja i certificiranja tekstilnih i kožnih proizvoda s obzirom na ekološke zahtjeve i ljudsko zdravlje te neka specifična svojstva i namjenu | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav temelji se na situacijskom poučavanju o deklariranju proizvoda od tekstila i kože provedbom radnih situacije ili projekta. U realizaciji aktivnosti koriste se i druge suvremene nastavne metode i strategije aktivnog učenja (projektna nastava, istraživački zadatak; problemsko-stvaralački pristup; korelacijsko-integracijski pristup; sustav mentorstva i kreativne vježbe i sl.). Polaznici stječu znanja o nacionalnim i međunarodnim normama o deklaraciji i specifikaciji proizvoda od tekstila i kože, kvaliteti proizvoda temeljem ušivne etikete, sadržaju i ulozi deklaracije i specifikacije te društveno-ekonomskom značaju deklariranja i certificiranja tekstilnih i kožnih proizvoda uz vodstvo mentora/nastavnika. Vode portfolio (dnevnik rada). | | |
| **Nastavne cjeline/teme** | Norme o deklaracijama i specifikacijama proizvoda od tekstila i kože  Popratne etikete na proizvodima od tekstila i kože  Ekološki certifikati  Deklariranje i certificiranje proizvoda od tekstila i kože za specifičnu namjenu | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Radna situacija**: Dječja bolnica je dobila na poklon zavjese, posteljno rublje i dječje pidžame te zbog odgovornosti prema djeci želi utvrditi koje podatke mora sadržavati ušivna etiketa kako bi ocijenili stupanj sigurnosti, kvalitete i ekološke prihvatljivosti dobivenih proizvoda.  **Aktivnost**: Istražiti nacionalne i međunarodne norme o deklaracijama i specifikacijama tekstilnih proizvoda. Utvrditi koje podatke moraju sadržavati popratne etikete za dječju odjeću i opremu. Prikupiti nekoliko različitih ušivnih i privjesnih etiketa s dječje odjeće i opreme, protumačiti ih i utvrditi usklađenost s normama. Utvrditi potrebu i značaj ekološkog certificiranja dječje odjeće i opreme, istražiti postupke za dobivanje ekoloških certifikata, postojeće ekološke certifikate i njihove simbole. Analizirati usklađenost priloženih etiketa s normama i sigurnosnim zahtjevima dječjeg vrtića. Prezentirati zaključke analize naručitelju. Rezultate zabilježiti u portfolio (dnevnik rada).  **Vrednovanje naučenog:** pisane i usmene provjere ishoda učenja o deklaracijama i specifikacijama proizvoda od tekstila i kože za konvencionalnu i specifičnu namjenu, popratnim etiketama na proizvodima, te ekološkim certifikatima, vrednovanje radne situacije ili projekta - analitičkom i holističkom rubrikom za vrednovanje na temelju unaprijed definiranih elemenata i kriterija vrednovanja | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osnovne tehnike njege (pranje i održavanje) tekstilnih proizvoda u zdravstvenim i hotelskim objektima i širokoj primjeni, 2 CSVET** |
| **Ishodi učenja** | | |
| 1. Razlikovati vrste nečistoća na tekstilnim proizvodima u zdravstvenim i hotelskim objektima i širokoj primjeni | | |
| 1. Objasniti mehanizam zaprljanja osjetljivih tekstilnih proizvoda u zdravstvenim i hotelskim objektima i širokoj primjeni | | |
| 1. Organizirati siguran i učinkovit rad u kemijskoj čistionici i praonici u skladu s pravilnikom o zaštiti na radu za postupak pripreme pranja i održavanja tekstilnih proizvoda | | |
| 1. Pripremiti ekološke i nježne tekuće deterdžente za efikasno i sigurno čišćenje na niskim temperaturama pogodno ljudima s osjetljivom kožom | | |
| 1. Sortirati tekstilne proizvode prije procesa njege prema sirovinskom sastavu, boji i zaprljanju | | |
| 1. Pripremiti zaprljane tekstilne proizvode za postupke pranja, mokrog čišćenja, kemijskog i ekološkog čišćenja prema vrstama strojeva, uređaja i potrebnog pribora te osnovnih i pomoćnih sredstava | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav temelji se na situacijskom poučavanju osnova njege i održavanja tekstilnih proizvoda u zdravstvenim i hotelskim objektima i širokoj primjeni provedbom radnih situacije ili projekta. U realizaciji aktivnosti koriste se i druge suvremene nastavne metode i strategije aktivnog učenja (projektna nastava, istraživački zadatak; problemsko-stvaralački pristup; korelacijsko-integracijski pristup; sustav mentorstva i kreativne vježbe i sl.). Polaznicima se omogućuje razvoj vještina i spoznaja o: vrstama i mehanizmu vezanja prljavština na tekstil, deterdžentima, sortiranju te postupcima njege tekstilnih proizvoda uz vodstvo mentora/nastavnika. Vode portfolio (dnevnik rada). Radi složenosti rada u kemijskoj čistionici/praonici potrebno je osigurati rad u manjim odgojno-obrazovnim skupinama. Dio učenja na radu se realizira u kemijskoj čistionici i/ili praonici rublja s kojim obrazovna ustanova ima ugovor o suradnji. | | |
| **Nastavne cjeline/teme** | Zaštita na radu  Vrste nečistoća na tekstilnim proizvodima  Mehanizam zaprljanja tekstilnih proizvoda  Osnovne komponente sredstava za pranje tekstilnih proizvoda  Kriteriji sortiranja tekstilnih proizvoda za postupke njege  Postupci njege tekstilnih proizvoda | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Projekt: Priprema tekstilnih proizvoda za procese njege**  Opis projekta: u okviru ovog projekta polaznici će razlikovati prljavštine na tekstilnim proizvodima, objasniti mehanizam zaprljanja tekstilnih proizvoda za različite namjene, analizirati sastav sredstava za pranje s naglaskom na ekološki prihvatljive i s nježnim učinkom, analizirati kriterije sortiranja te organizirati predobradu tekstilnih proizvoda za daljnju njegu  **Aktivnost 1**: Postupak klasifikacije prljavštine  Izraditi pojednostavljen prikaz različitih vrsta prljavština prema izvoru, podrijetlu, fizikalno-kemijskim svojstvima te ponašanju u pranju te mehanizma zaprljanja koristeći bilješke s predavanja, stručnu literaturu i Internet.  **Aktivnost 2**: Postupak odabira sredstva za pranje tekstilnih proizvoda  istražiti na stranicama renomiranih proizvođača proizvoda za profesionalno pranje rublja ponudu sredstava za pranje te ih klasificirati prema sastavu, ekološkoj prihvatljivosti, osjetljivosti tekstilnih proizvoda i učinku na ljudsko zdravlje.  **Aktivnost 3**: Postupak odabira njege tekstilnih proizvoda  Istražiti različite postupke njege (pranje, mokro čišćenje, kemijsko čišćenje, ekološko čišćenje) te kriterije njihove primjene. Prezentirati rezultate istraživanja.  **Vrednovanje naučenog:** pisane i usmene provjere vrsta nečistoća i mehanizma zaprljanja tekstilnih proizvoda, osnovnih komponenata sredstava za pranje, kriterija sortiranja za postupke njege te postupaka njege, vrednovanje radne situacije ili projekta - analitičkom i holističkom rubrikom za vrednovanje na temelju unaprijed definiranih elemenata i kriterija vrednovanja | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Pranje i održavanja tekstilnih proizvoda u zdravstvenim i hotelskim objektima i širokoj primjeni, 4 CSVET** |
| **Ishodi učenja** | | |
| 1. Identificirati čimbenike pranja tekstilnih proizvoda | | |
| 1. Odabrati najučinkovitija sredstva za pranje tekstilnih proizvoda | | |
| 1. Upotrijebiti sredstva za pranje i održavanje tekstilnih proizvoda za zdravstvene i hotelske objekte i širokoj primjeni po EU kriterijima za kemikalije i materijale koji su sigurni za ljude i okoliš | | |
| 1. Organizirati sigurno i učinkovito pranje i održavanje tekstilnih i proizvoda u zdravstvenim i hotelskim objektima i širokoj primjeni u skladu s pravilnikom o zaštiti na radu | | |
| 1. Provesti postupak pranja tekstilnih proizvoda | | |
| 1. Primijeniti ekološke standarde koji se odnose na potrošnju i sadržaj otpadnih voda procesa pranja tekstilnih proizvoda u zdravstvenim i hotelskim objektima i širokoj primjeni | | |
| 1. Provesti procese sušenja tekstilnih proizvoda | | |
| 1. Primijeniti strojeve za glačanje tekstilnih proizvoda | | |
| 1. Pakirati tekstilne proizvode za isporuku klijentu | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav temelji se na situacijskom poučavanju pranja i održavanja tekstilnih proizvoda u zdravstvenim i hotelskim objektima i širokoj primjeni provedbom radnih situacije ili projekta. U realizaciji aktivnosti koriste se i druge suvremene nastavne metode i strategije aktivnog učenja (projektna nastava, istraživački zadatak; problemsko-stvaralački pristup; korelacijsko-integracijski pristup; sustav mentorstva i kreativne vježbe i sl.). Polaznicima se omogućuje razvoj vještina i spoznaja o: čimbenicima i ekološkim aspektima pranja, preuzimanja i sortiranja proizvoda za pranje, predobradama, pranju, sušenju, glačanju i pakiranju tekstilnih proizvoda uz vodstvo mentora/nastavnika. Vode portfolio (dnevnik rada). Radi složenosti rada u kemijskoj čistionici/praonici potrebno je osigurati rad u manjim odgojno-obrazovnim skupinama do 5 polaznika.  Dio učenja na radu se realizira u kemijskoj čistionici i/ili praonici rublja s kojim obrazovna ustanova ima ugovor o suradnji. | | |
| **Nastavne cjeline/teme** | Čimbenici pranja tekstilnih proizvoda  Ekološki aspekti pranja tekstilnih proizvoda (ekološka sredstva za pranje, otpadne vode)  Preuzimanje tekstilnih proizvoda za pranje  Sortiranje tekstilnih proizvoda za pranje  Predobrada tekstilnih proizvoda za pranje  Pranje tekstilnih proizvoda  Sušenje tekstilnih proizvoda  Glačanje tekstilnih proizvoda  Pakiranje tekstilnih proizvoda | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnim zadatkom i/ili radnom situacijom.  **Radna situacija:** Stranka je donijela u praonicu rublja muške pamučne košulje različitih boja i hotelsku posteljinu.  **Aktivnost 1:** Izraditi plakat/ infografiku na temu „Od zaprljanog do čistog tekstilnog proizvoda“ podacima o preuzimanju, sortiranju, sušenju, glačanju i pakiranju tekstilnih proizvoda.  **Aktivnost 2**: Pripremiti radno mjesto za siguran i učinkovit rad u kemijskoj čistionici i praonici u skladu s pravilnikom o zaštiti na radu. Sortirati košulje i  hotelsku posteljinu prema boji i zaprljanju.  **Aktivnost 3**: Odabrati sredstva za pranje i uvjete pranja u skladu s ekološkim propisima. Identificirati specifična zaprljanja i izvršiti predobradu. Oprati košulje i hotelsku posteljinu u odgovarajućim strojevima. Ocijeniti učinak pranja i prema potrebi ponoviti postupak pranja.  **Aktivnost 4:** Osušiti i izglačati košulje i hotelsku posteljinu primjenom odgovarajuće tehnike i različitih uređaja. Zapakirati košulje i hotelsku posteljinu na odgovarajući način pazeći na ekološke aspekte. Kontrolirati sigurnosne i funkcionalne karakteristike radnog prostora i sredstava za njegu po završetku rada. Sve aktivnosti i rezultate rada zabilježiti u portfolio (dnevnik rada)  **Vrednovanje naučenog:** pisane i usmene provjere čimbenika pranja, ekoloških sredstava za pranje, problematike otpadnih voda, preuzimanja, sortiranja i predobrada tekstilnih proizvoda za pranje, pranja, sušenja, glačanja i pakiranja tekstilnih proizvoda, vrednovanje radne situacije ili projekta - analitičkom i holističkom rubrikom za vrednovanje na temelju unaprijed definiranih elemenata i kriterija vrednovanja | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **Napomena:**  Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |